Uznesenie Okresného súdu Poprad sp. zn. 10P/34/2026 z 13. 3. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/34/2026 8726200746 13. 03. 2026 JUDr. František Krasňan ECLI:SK:OSPP:2026:8726200746.3
Uznesenie Okresný súd Poprad v právnej veci navrhovateľky: A. B. C., nar. XX.XX.XXXX, bytom D. E. B. F. XXX/XX, XXX XX G. H., právne zastúpená: JUDr. Mária Dideková, advokátka so sídlom Zdravotnícka 2, 058 01 Poprad, proti odporcovi: A. I. C., nar. XX.XX.XXXX, bytom J. XXXX/XX, XXX XX I., o rozvod manželstva a úpravu rodičovských práv a povinností k mal. K. C., nar. XX.XX.XXXX, bytom ako matka, zastúpená Úradom práce, soc. vecí a rodiny Poprad, takto rozhodol: I. Konanie
zastavuje.
II. Žiaden z účastníkov nemá nárok na náhradu trov konania. odôvodnenie: 1. Tunajšiemu súdu bol dňa 24.02.2026 doručený návrh na rozvod manželstva a úpravu rodičovských práv a povinností. 2. Podaním zo dňa 10.03.2026 navrhovateľka zobrala návrh späť v celom rozsahu z dôvodu zmieru a žiadala konanie zastaviť. 3. Podľa § 29 ods. 1 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľky došlo k účinnému späťvzatiu návrhu, a preto konanie zastavil s tým, že poplatková povinnosť navrhovateľky za návrh zanikla. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726200746.3 (dáta aktuálne k 11. 11. 2026). Záväzné je znenie zverejnené súdom.




